Document ID: 31980R2077

KOMISSION ASETUS (ETY) N:o 2077/80 annettu 1 päiväna elokuuta 1980,
kolmannessa maassa erityistuontikohtelun saavien naudanliha-alan tuotteiden viennin avustamisjärjestelmän soveltamista koskevista yksityiskohtaisista säännöistä annetun asetuksen (ETY) N:o 2973/79 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna asetuksella (ETY) N:o 2916/79(), ja erityisesti sen 15 artiklan 2 kohdan,
ottaa huomioon kolmannessa maassa erityistuontikohtelun saavien maataloustuotteiden viennin avustamisesta 20 päivänä joulukuuta 1979 annetun neuvoston asetuksen (ETY) N:o 2931/79() ja erityisesti sen 1 artiklan 2 kohdan,
sekä katsoo, että
komission asetuksessa (ETY) N:o 2973/79() vahvistetaan soveltamista koskevat yksityiskohtaiset säännöt, jotka koskevat 5 000 erityiskohtelun saavan naudanlihatonnin vuotuista vientiä Amerikan yhdysvaltoihin,
mainitun asetuksen 1 artiklan 2 kohdassa täsmennetään, että lihan on oltava peräisin vähemmän kuin kuukausi ennen vientiin liittyvien tullimuodollisuuksien suorittamispäivää teurastetuista eläimistä; kuljetusmenetelmät huomioon ottaen tätä aikaa on pidetty riittämättömänä toimen toteuttamiseen, minkä vuoksi sitä on aiheellista pidentää kahteen kuukauteen, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2973/79 1 artiklan 2 kohta seuraavasti:
"Edellä 1 kohdassa tarkoitetun lihan on täytettävä tuojana toimivan kolmannen maan terveysvaatimukset, ja sen on oltava peräisin eläimistä, jotka on teurastettu vähemmän kuin kaksi kuukautta ennen vientiin liittyvien tullimuodollisuuksien suorittamispäivää."
2 artikla
Tämä asetus tulee voimaan 4 päivänä elokuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä elokuuta 1980.

Labels: 3
17
18